WWF verwelkom ook hernubare energie | Maroela Media
Radebe het Woensdag namens Eskom die omstrede hernubare-energie-ooreenkomste met 27 onafhanklike verskaffers onderteken. Hy het gesê die 27 projekte, hoofsaaklik in die plattelandse dele van Suid-Afrika geleë, verteenwoordig 'n belegging van R56 miljard en ongeveer 2 300 MW van kragopwekking wat oor die volgende vyf jaar op die netwerk bygevoeg sal word.
Andrea Weiss, woordvoerder vir WWF, het gesê die twee jaar vertraging op die kontrak, wat tot dusver die grootste kontrak van sy aard is, het 'n negatiewe impak gehad op diegene wat direk daardeur geraak word en op die bedryf in die geheel. "Ons vertrou dat Radebe se uitlating, dat die 'laer pryse' uit die projekte nodige verligting sal bring vir behoeftige families, die persepsie sal weerlê dat hernubare energie duurder is as energie deur fossielbrandstowwe," het Weiss bygevoeg.
"Radebe het daarop gewys dat Suid-Afrika die meerderheidsaandeel in die projek sal behou en die balans sal beheer word deur die Openbare Beleggingskorporasie (OBK) en ander instansies. Dit sal waarskynlik ook 'n einde bring aan die idee dat die proses deur eksterne belanghebbendes gekaap is."
Weiss het gesê die WWF loof Radebe ook dat hy klem gelê het op die noue verband tussen water en energie.
Maroela Media het vroeër berig daar is gemengde reaksie op die regering se groenkragplanne.
Sola Future Energy het Woensdag die ondertekening van 27 kontrakte met onafhanklike kragprodusente verwelkom as 'n teken van die regering se toewyding om ekonomiese groei en vooruitgang in Suid-Afrika te ondersteun. Dr. Chris Haw, voorsitter van Sola Future Energy, het gesê hernubare energie is goedkoper en meer volhoubaar.
Die National Union of Mineworkers (NUM) het Woensdag gesê die regering se ondertekening van kontrakte met onafhanklike kragprodusente is 'n belediging teenoor die werkersklas en armes. Die NUM het gedreig om sy ondersteuning aan die ANC te onttrek. "Ons is woedend dat die ANC-geleide regering die 27 kontrakte onderteken het. Die groenenergieprojek is gekaap deur kapitaliste vir hul eie noue kapitalistiese belange," het Paris Mashego, NUM se energiesektor-koördineerder, gesê.
Mashego het gesê die NUM sal nie langer die ANC-regering ondersteun nie omdat die regering "werksgeleenthede vernietig". "Werkers in hierdie land sal nie aanhou om vir 'n organisasie te stem en te ondersteun wat werk van die armes wegneem nie. Ons kan nie net voortdurend steun werf en stem vir die sogenaamde 'nuwe dag' soos pres. Cyril Ramaphosa voorhou nie," het Mashego gesê. "Meer as 40 000 werksverliese sal in die mynbou-, energie- en hele waardeketting voorkom wat Witbank en die omliggende gebiede in spookdorpe sal verander."
Ek kan hierdie ANC regering nie verstaan nie. Hulle het onlangs gesê ons land het nou TE VEEL krag, maar nou wil hulle weer miljarde spandeer om krag aan te koop!! Hoe wil hulle dit doen? Eskom is "broke"!! Dit lyk my hulle weet nie of dit Dinsdag of Dingaansdag is nie!!!
Die regering kan duidelik nie somme maak nie. Kerntrusie reaktore van 65 MW kos ongeveer R200 Miljoen. Dit beteken 280 reaktors kan vir 56 Miljard gebou word wat elk 200 000 huise van krag kan voorsien. Met ander woorde 18200 MW kan gelewer word teenoor die 2300 MW waarvoor hulle nou 56 miljard gaan betaal. Net mooi 8 keer duurder. Groenenergie het 'n plek, maar dit is in verafgelee gebiede waar die aanle van kraglyne net te duur is. Nie in en om dorpe nie. Daar is klein battery tiepe trusie reaktore die andwoord. Groen alleen gaan ons vervaardigingindustrie uit… Lees meer »
Eskom is nie so arm as wat hulle wil voorgee nie, te veel opgeblaasde sallarisse, te veel geld in agtersakke,. Surplus krag defnitief,. Enige iets tussen n 1/5 en n 1/4 van hul stoom turbunes is altyd af vir onderhoud, "breakdowns" en beplande "overhauls"
Eskom IS so arm as wat hulle voorgee. Dit is die te veel en oorbetaalde werkers wat nie arm is nie. Eskom se reuse werk mag is die rede dat Eskom nie geld het nie.
Dr Chris Haw sê dat hernubare krag goedkoper is as Eskom krag. Twak. Kyk na die syfers. Dit kos Eskom MEER as dubbeld om die "goedkoper" krag aan te koop as wat Eskom krag produseer.